1. Írjon programot, ami valós számként bekéri az alábbi három adatot:
   1. egy autó fogyasztását (liter/100km),
   2. egy liter üzemanyag árát,
   3. azt, hogy hány kilométert utaztunk az autóval

Ezt követően írja ki két tizedesjegyre kerekítve, hogy az adott utazás hány forintba került az autóval! Ha bármelyik érték bekérése során negatív szám érkezik, akkor írjuk ki: *Hibás adat, kezdje újra!*, és a program álljon le, a következő értéket már ne kérje be, illetve az utolsó! (8p)

**Mintafutás 1:**

Hány liter üzemanyagot fogyaszt az autó 100km-en? 7.3

Hány Ft-ba kerül egy liter üzemanyag? 617

Hány kilométert utazunk az autóval? 44

Az utazás 1981.80 Ft-ba került

**Mintafutás 2:**

Hány liter üzemanyagot fogyaszt az autó 100km-en? 6.5

Hány Ft-ba kerül egy liter üzemanyag? -4

Hibás adat, kezdje újra!

1. Írjon programot, ami bekér egy háromjegyű számot! A programba csak háromjegyű szám írható be, ellenkező esetben adjon hibaüzenetet és kérje be a számot addig, amíg megfelelő szám nem érkezik! Ha megfelelő számot írt be a felhasználó, írjuk ki a számot szöveggel! Ha olyan számot ad a felhasználó, amelynek minden számjegye egyezik, írjuk ki a *mágikus szám!* szöveget! Ügyeljen arra, hogy a bekérés és a kiírás szövege a mintának megfelelő legyen! (14p)

**Mintafutás 1:**

Kérek egy háromjegyű számot: 12

Hibás szám, kérem írja újra: 9987

Hibás szám, kérem írja újra: 719

hétszáztizenkilenc

**Mintafutás 2:**

Kérek egy háromjegyű számot: 555

ötszázötvenöt

Mágikus szám!

**Mintafutás 3:**

Kérek egy háromjegyű számot: 126

százhuszonhat

1. A mellékelt *paszuly.txt* szövegfájban az *Égig érő paszuly* című mese olvasható. Olvassa be a szövegfájlt tartalmát egy erre alkalmas adatszerkezetbe, majd oldja meg az alábbi feladatokat:
   1. Írja ki a képernyőre, hány sort olvasott be a fájlból!
   2. Írja ki, hogy a mese hány mondatból áll! (Minden mondat végén pont, kérdőjel vagy felkiáltójel található.)
   3. Hányféle ragozott formában fordul elő a *paszuly* szó a szövegben? Gyűjtse össze és írja ki az összes ragozott formát! Ügyeljen arra, hogy egy szót csak egyszer jelenítsen meg és a szavak ne tartalmazzák az őket követő írásjeleket (; , . ! ?)
   4. Írja ki, melyik a legrövidebb sor a fájlban (melyik sor tartalmazza a legkevesebb karaktert)! Jelenítse meg magát a sort és karaktereinek számát is!

(18p)

**Mintafutás:**

34 sort olvastunk be a fájlból.

A mese 75 mondatból áll.

A paszuly ragozott formái:

paszulyt

paszuly

paszulyon

paszulynak

A legrövidebb sor:

Kérdi az asszony: - Éhes vagy te, kisfiú?

Karaktereinek száma: 41